Provincia de Luxemburgo

A provincia de Luxemburgo (en francés, Province de Luxembourg, en neerlandés, Provincie Luxemburg, en valón Province do Lussimbork, en luxemburgués Provënz Lëtzebuerg) ye una provincia d'o sud-este de Belchica. A suya capital ye Arel. Tamién se diz Luxemburgo belga. No confundir con o Gran Ducau de Luxemburgo.

Historicament, o Gran Ducau y a provincia belga actual formaban una unica entidat, pero dimpués d'a independencia de Belchica, o 14 d'octubre de 1831, as grans potencias europeas decidioron dividir Luxemburgo en dos: a parti occidental que torna a Belchica y a parti oriental que pasa a mans de Guillén I d'os Países Baixos, que bels anyos dimpués se convertirá en una nación independient, l'actual Luxemburgo. As mugas finals se fixoron en o Tractau de Londres sinyau por Belchica, os Países Baixos y as cinco grans potencias europeas d'a epoca lo 19 d'abril de 1839.

Ye la provincia mas gran de Belchica, ya que tiene una superficie de 4.443 km². A suya población ye de 246.820 habitants. Administrativament, a provincia se divide en 5 arrondissements (districtos) y 44 communes (municipios).

 Vinclos externos 

*